40. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Αριθ. 5 της 11/23 Ιαν. 1961 (ΦΕΚ Α΄  14) Περί μειώσεως συντελεστών φόρου Δημοσίων θεαμάτων επί εισιτηρίων Θεάτρου. Εκυρώθη δια του Ν.Δ. 4553/1966 (τόμ. 27Α σελ. 371) και αντικατεστάθη δια των διατάξεων του Ν.Δ. 35/1973 (κατωτ. αριθ. 55). 41. ΠΡΑΞΙΣ ΥΠΟΥΡΓΙΚΟΎ ΣΥΜΒΟΥΛΙΟΥ Αριθ. 89 της 11/17 Ιουλ. 1962 (ΦΕΚ Α΄ 104) Περί τροποποιήσεως της περί φορολογίας δημοσίων θεαμάτων Νομοθεσίας. Εκυρώθη δια του εδάφ. ιε΄ του άρθρου πρώτου Ν.Δ. 4553/1966 (τόμ. 27Α σελ. 371). Λαβόν υπ’ όψει: Ι.Τας οικονομικάς και λοιπάς εν γένει συνθήκας, αίτινες έχουσι διαμορφωθή δια τας εν τη Χώρα λειτουργούσας κινηματογραφικάς επιχειρήσεις. ΙΙ.Ότι παρίσταται ανάγκη:α)ωρισμένης διαρρυθμίσεως και απλουστεύσεως της φορολογίας δημοσίων θεαμάτων επί των κινηματογραφικών επιχειρήσεων και β)λήψεως ετέρων τινών μέτρων αφορώντων τας επιχειρήσεις ταύτας, τα οποία θα συμβάλωσιν εις την ευρυθμοτέραν λειτουργίαν αυτών. ΙΙΙ.Σχετικήν εισήγησιν του Υπουργού των Οικονομικών, αποφασίζει: 1.(Κατηργήθη από 1 Ιαν. 1976, δια του εδαφ. α΄ της παρ. 2, του άρθρ. 24 Νόμ. 231/1975, κατωτ. αριθ. 57). 2.Η κατά το άρθρ. 2 του Α.Ν. 505/1937, ως τούτο ετροποποιήθη δια μεταγενεστέρων διατάξεων, άδεια τελέσεως κινηματογραφικών παραστάσεων χορηγείται εφ’ άπαξ δι’ ολόκληρον την κινηματογραφικήν περίοδον (χειμερινήν ή θερινήν) επι τη καταβολή παγίου τέλους 500 δραχμών. Προκειμένου περί κινηματογράφων λειτουργούντων εις πόλεις πληθυσμού κατωτέρου των 10.000 κατοίκων ή, ανεξαρτήτως πληθυσμού, εφ’ όσον η μεγαλυτέρα τιμή του εισιτηρίου είναι κατωτέρα των δραχ. 10 το πάγιον τέλος αδείας μειούται εις το ήμισυ. Σελ. 160,042(α) Τεύχος 581-Σελ. 116 3.Εις εκάστην κινηματογραφικήν επιχείρησιν χορηγούνται:α) 2 ατομικά δελτία ατελούς εισόδου δια τους κινηματογράφους και β)10 ατελή εισιτήρια ημερησίως εις έκαστον κινηματογράφον δια την εις αυτόν ατελή είσοδον ισαρίθμων προσώπων. Δι’ αποφάσεως του Υπουργού των Οικονομικών ορίζονται τα στοιχεία άτινα δέον να φέρωσι τα ως άνω ατελή εισιτήρια και τα του τρόπου χρησιμοποιήσεως τούτων. Η παρούσα, τελούσα υπό νομοθετικήν κύρωσιν, θέλει ισχύσει από της ημέρας της δημοσιεύσεώς της δια της Εφημερίδος της Κυβερνήσεως. 28.Β.α.39-41 Φορολογία Δημοσίων Θεαμάτων 